Ο **Φερνάντο Λούγο** (**Fernando Armindo Lugo Méndez**, 1951-) είναι πολιτικός και επίσκοπος της Ρωμαιοκαθολικής Εκκλησίας από την Παραγουάη. Αναδείχθηκε νικητής των γενικών εκλογών το 2008 και υπηρέτησε ως πρόεδρος της χώρας από τις 15 Αυγούστου του 2008 ως τις 22 Ιουνίου 2012. Η Καθολική Εκκλησία δεν τον καθαίρεσε από το αξίωμα του κληρικού, όταν κατήλθε ως υποψήφιος στις προεδρικές εκλογές.
Το 2012 καθαιρέθηκε και αποχώρησε από την προεδρία, κάτι που χαρακτηρίστηκε ως "πραξικόπημα" από όμορες χώρες.

Βιογραφία
---------

Γεννήθηκε στις 30 Μαΐου του 1951 στο Σαν Πέδρο ντελ Παρανά, στην επαρχία Ιταπούα. Χειροτονήθηκε ιερέας το 1977 και το 1994 έγινε επίσκοπος του Σαν Πέδρο. Έχοντας την επιθυμία να διεκδικήσει τον προεδρικό θώκο, παραιτήθηκε από επίσκοπος στις 11 Ιανουαρίου του 2005.

Εκλογή στην προεδρία
--------------------

Γνωστός με το όνομα «Ο επίσκοπος των πτωχών», ο ίδιος θέλει να αποστασιοποιήσει τον εαυτό του από λαϊκιστές ηγέτες της Νότιας Αμερικής.

Κατά τη διάρκεια της προεκλογικής εκστρατείας ο Λούγο δέχθηκε απειλές για τη ζωή του και το Υπουργείο Εσωτερικών του προσέφερε ασφάλεια το 2007, όπως αναφέρεται σε άρθρο στην *Prensa Latina*. Οι δημοσκοπήσεις έδειξαν το Λούγο ως νικητή των εκλογών.

Τον Οκτώβριο του 2007 η εφημερίδα *ABC Color* έγραψε ότι ο Λούγο θα ήταν υποψήφιος με το Χριστιανοδημοκρατικό Κόμμα της Παραγουάης.

Το κόμμα της κυβέρνησης δεν έκανε προσπάθειες να εμποδίσει την υποψηφιότητα του επισκόπου, ωστόσο συζητήθηκε η πιθανή παραβίαση του Άρθρου 235 του Συντάγματος της Παραγουάης, το οποίο απαγορεύει στους υπουργούς που βρίσκονται σε οποιοδήποτε εκκλησιαστικό αξίωμα να κατέχουν εκλόγιμη θέση. Ο Πάπας αρνήθηκε την παραίτηση του Λούγο από τον Κλήρο.

Στις 20 Απριλίου του 2008 ο Λούγο κέρδισε τις προεδρικές εκλογές. Για πρώτη φορά έπειτα από 61 χρόνια, το Κόμμα Κολοράδο εξοβελίστηκε από την εξουσία. Η υποψήφια του μέχρι πρότινος κυβερνώντος κόμματος, Μπλάνκα Οβελάρ, παραδέχθηκε την ήττα της στις εκλογές, αργά το βράδυ της ίδιας ημέρας. Με βάση τα αποτελέσματα από 13.000 επί συνόλου 14.000 εκλογικών τμημάτων, ο Λούγο έλαβε το 41% των ψήφων έναντι 31% για την Οβελάρ και 22% για ένα τρίτο υποψήφιο. Ανέλαβε προεδρικά καθήκονταστις 15 Αυγούστου του 2008.

Προσωπική ζωή
-------------

Ο Λούγο δεν είναι παντρεμένος και κατά συνέπεια όρισε ως Πρώτη Κυρία την αδερφή του, Μερσέδες Λούγο.

Στις 13 Απριλίου του 2009 ο Λούγο παραδέχθηκε ότι είναι πατέρας ενός παιδιού από την 26χρονη κυρία Καρίγιο, όταν ο ίδιος ήταν επίσκοπος της Ρωμαιοκαθολικής Εκκλησίας. Ο δικηγόρος της γυναίκας ανέφερε ότι το παιδί γεννήθηκε στις 4 Μαΐου του 2007.
Μια εβδομάδα αργότερα, μια δεύτερη γυναίκα η Μπενίγνα Λεγκισαμόν (Benigna Leguizamón)ισχυρίστηκε ότι ο Λούγο είναι πατέρας ενός από τα παιδιά της , το οποίο απέκτησε το 2002 όταν υπηρετούσε ως επίσκοπος. Ωστόσο, ο Λούγο δεν αναγνώρισε και αυτό το παιδί όπως στην πρώτη περίπτωση. Ακολούθησε η μήνυση της Λεγκισαμόν, με την οποία ζητούσε να υποβληθεί ο πρόεδρος σε εξέταση DNA.  Μια τρίτη γυναίκα φιλοκυβερνητική ακτιβίστρια, η Ορτανσία Μοράν (Hortensia Morán) εμφανίστηκε μία ημέρα μετά τη Λεγκουισαμόν και ισχυρίστηκε και εκείνη ότι ο Λούγο είναι πατέρας του παιδιού της, το οποίο ήταν 16 μηνών και ονομάστηκε με το όνομα Πάπα Ιωάννη Παύλο Β΄.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. lugo-mendez-fernando.
2. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. lume. Ανακτήθηκε στις 15  Οκτωβρίου 2020.
3. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 22  Μαΐου 2020.
4. ↑  Ανακτήθηκε στις 8  Ιουλίου 2019.
5. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 25  Ιουνίου 2015.
6. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. lume. Ανακτήθηκε στις 1  Φεβρουαρίου 2021.
7. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. lume. Ανακτήθηκε στις 3  Φεβρουαρίου 2021.
8. ↑  silpy.congreso.gov.py/parlamentario/100048.
9. ↑  lume.
10. ↑  sped.
11. ↑  «Catholic news service». Αρχειοθετήθηκε από το πρωτότυπο στις 25 Μαΐου 2012. Ανακτήθηκε στις 21 Απριλίου 2008.
12. ↑  Orsi, Peter (24-6-2012). «Does Paraguay risk pariah status with president's ouster?». Associated Press. .
13. ↑  Paraguayan Gov't Offers Lugo Protection
14. ↑  «Angus Reid Consultants». Αρχειοθετήθηκε από το πρωτότυπο στις 3 Μαρτίου 2007. Ανακτήθηκε στις 21 Απριλίου 2008.
15. ↑  ABC COLOR[*νεκρός σύνδεσμος*]
16. ↑  Catholic World News : Suspended bishop cleared as presidential candidate in Paraguay
17. ↑  Impugnation to Lugo will be treated at Colorado Party's executive comitee (στα ισπανικά)[*νεκρός σύνδεσμος*]
18. ↑  in.gr Αρχειοθετήθηκε 2008-04-24 στο Wayback Machine. *Αριστερά «έστριψε» μία ακόμα χώρα της Νοτίου Αμερικής*, 21-4-2008
19. ↑  «(AP μέσω CNN)». Αρχειοθετήθηκε από το πρωτότυπο στις 28 Αυγούστου 2008. Ανακτήθηκε στις 16 Αυγούστου 2008.
20. ↑   *The Globe & Mail*,  [*νεκρός σύνδεσμος*]
21. ↑   *Point*, Metro,  [*νεκρός σύνδεσμος*]
22. ↑  Woman claims Paraguay prez fathered her child, too[*νεκρός σύνδεσμος*]
23. ↑  Paraguay Paternity Fiasco
24. ↑  Woman: Paraguay's Lugo has 3rd child: John Paul[*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φερνάντο Λούγο** |

* Επίσημος ιστότοπος (στα ισπανικά)
* Άρθρο του 2007 για το Lugo από το Worldpress.org
* Lugo Wins Election at AP

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 46586726
* LCCN: no2008148897
* ISNI: 0000 0001 1443 1897
* GND: 140274944
* SUDOC: 139580387
* BNF: cb16544340q (data)
* NKC: xx0079384

 |

 |